'''Årets Reumert''' er en prisuddeling, der dækker hele scenekunsten i [[Danmark]]. Årets Reumert er opkaldt efter skuespilleren [[Poul Reumert]] (1883-1968).
[[Bikubenfonden]] står bag Årets Reumert, som blev indstiftet i 1998 og uddelt hvert forår til 2018. Der uddeles priser i 16 kategorier og 10 talentpriser. En særlig [[komité]] forestår udvælgelserne. Komiteen sammensættes af Bikubenfonden og medlemmerne er [[teater]]- og scenekunstkyndige. Medlemmerne findes primært blandt førende teater[[anmelder]]e eller andre med særlig tilknytning til branchen. Prismodtagerne modtager en statuette samt penge. Pr. 2016 er beløbene: Hædersprismodtagerne modtager 200.000 kr., talentprismodtagerne modtager 35.000 kr. og de øvrige prismodtagere i øvrige kategorier modtager 40.000 kr.<ref name="Reumert2016">{{cite web|url=http://www.aaretsreumert.dk/de-blev-h%C3%A6dret-ved-%C3%A5rets-reumert-2016|title=De blev hædret ved Årets Reumert 2016|date=10. juni 2016|publisher=Årets Reumert|language=da|access-date=14. juni 2016|archive-date=18. februar 2019|archive-url=https://web.archive.org/web/20190218081746/http://www.aaretsreumert.dk/de-blev-h%C3%A6dret-ved-%C3%A5rets-reumert-2016|url-status=dead}}</ref>
Historie Kultur Foreninger Organisationer